Βασίλης Βούζας

Ο **Βασίλης Βούζας** (γεννημένος στις 23 Μαρτίου 1966) στο Μουζάκι Καρδίτσας, είναι Έλληνας παλαίμαχος ποδοσφαιριστής της ομάδας του Ολυμπιακού. Σαν ποδοσφαιριστής αγωνιζόταν ως αμυντικός. 

## Ποδοσφαιρική Καριέρα
Ο Βασίλης Βούζας έκανε τα πρώτα του βήματα στο χώρο του ποδοσφαίρου στις ακαδημίες του Ολυμπιακού Πειραιώς με τον οποίο υπέγραψε και το πρώτο του επαγγελματικό συμβόλαιο. 

Στην ομάδα του Πειραιά παρέμεινε μέχρι το 1992 έχοντας καταφέρει να κατακτήσει το πρωτάθλημα Ελλάδας του 1987, ένα Κύπελλο Ελλάδος το 1992 και ένα Σούπερ Καπ το 1987.

Νωρίτερα, ο Βούζας είχε δοθεί ως δανεικός για ένα χρόνο στην Προοδευτική (1987-1988) και για δύο χρόνια στη Δόξα Δράμας (1988-1990), με την οποία πραγματοποίησε 55 εμφανίσεις στο εγχώριο πρωτάθλημα ενώ κατάφερε να πετύχει και τρία γκολ.

Το 1992 μετεγγράφη στον Ιωνικό Νίκαιας, στον οποίο παρέμεινε για περίπου ένα χρόνο πραγματοποιώντας συνολικά 24 εμφανίσεις.

Το 1994 πήρε μεταγραφή στην Προοδευτική, στην οποία επέστρεψε έπειτα από 8 χρόνια και αγωνίστηκε για ένα χρόνο και το 1995 μεταπήδησε στην Έδεσσα για λογαριασμό του τοπικού Εδεσσαϊκού, στον οποίο μάλιστα παρέμεινε για δύο χρόνια.

Το 1997 μετεγγράφη στον Εθνικό Πειραιώς. Τον Ιανουάριο του 1999 έμεινε ελεύθερος από τους Πειραιώτες και κατόπιν αποκτήθηκε από τον Παναργειακό. Το καλοκαίρι του ίδιου έτους πήρε μεταγραφή στον Α.Ο. Χαϊδαρίου, όπου και τερμάτισε την ποδοσφαιρική του καριέρα το 2000.

## Προπονητική καριέρα
Μετά το τέλος της καριέρας του ως ποδοσφαιριστής, ο Βούζας αποφάσισε να συνεχίσει να ασχολείται με το άθλημα αλλά από ένα άλλο πόστο και συγκεκριμένα αυτό του προπονητή.

Αρχικά, το 2000 ανέλαβε καθήκοντα γυμναστή στην ομάδα της Προοδευτικής, όπου εργάστηκε σε αυτό το πόστο μέχρι και το 2002.

Πρώτος σύλλογος στον οποίο ανέλαβε προπονητής ήταν ο Α.Ο. Μοσχάτου το 2002. Με την ομάδα του Μοσχάτου κατέκτησε το Κύπελλο Πειραιά το 2003 και την άνοδο στην Δ' Εθνική το 2004. 

Κατόπιν, στα τέλη Ιανουαρίου του 2006 ανέλαβε τον Α.Ο. Χαϊδαρίου,  αναλαμβάνοντας πρώτη φορά σύλλογο Β' Εθνικής. Το καλοκαίρι του 2008 ανέλαβε προπονητής στον Ατρόμητο Αθηνών, στον οποίο παρέμεινε μέχρι τον Δεκέμβριο του ίδιου έτους.  Το διάστημα 2009-2010 πέρασε από τους πάγκους του Αιγάλεω και του Ιωνικού Νίκαιας. Τον Σεπτέβριο του 2010 ανέλαβε προπονητής του Λεβαδειακού, παραμένοντας στην ομάδα της Λειβαδειάς μέχρι και τον Μάρτιο 2011.

Στη συνέχεια, στο διάστημα 2012-2014 αποτέλεσε προπονητής στους Παναχαϊκή, Ηρακλή Ψαχνών, Θρασύβουλο Φυλής και Πανηλειακό.

Από το 2014 έως και το 2018  ο Βασίλης Βούζας είναι προπονητής στην ομάδα νέων του Ολυμπιακού. Στο διάστημα αυτό κατέκτησε 3 συνεχόμενα Πρωταθλήματα Super League K-20 ενώ έδωσε και 19 παιχνίδια στο UEFA Youth League, όπου πανηγύρισε νίκες επί της Μπάγερν Μονάχου, της Γιουβέντους, της Ατλέτικο Μαδρίτης και της Άρσεναλ και πρόκριση στη φάση των "16" την περίοδο 2014-15. Στον πάγκο της ομάδας Νέων του Ολυμπιακού κάθισε για 143 επίσημους αγώνες σ' Ελλάδα και Ευρώπη. Στο διάστημα αυτό άμεσοι συνεργάτες του ήταν οι παλαίμαχοι ποδοσφαιριστές του Ολυμπιακού, Φώτης Στρακόσια και Αριέλ Ιμπαγάσα. 

Στις 6 Μαρτίου 2017, ανέλαβε καθήκοντα υπηρεσιακού προπονητή της πρώτης ομάδας του Ολυμπιακού, μετά την απόλυση του Πάουλο Μπέντο. Παρέμεινε προπονητής μέχρι τα τέλη Μαρτίου του ίδιου έτους, όποτε και αντικαταστάθηκε από τον Τάκη Λεμονή.

Το καλοκαίρι του 2019 αναλαμβάνει την Καλαμάτα η οποία αγωνιζόταν στην Football League . Λύνει το συμβόλαιο του με την ομάδα της Μεσσηνίας μετά από ανεπιτυχή αποτελέσματα τον Νοέμβριο του 2020.

Το φθινόπωρο του 2021 αναλαμβάνει τον Ολυμπιακό Βόλου που αγωνιζόταν στην Football League.

## Τίτλοι
* 1 Πρωτάθλημα Ελλάδος: 1987
* 1 Κύπελλο Ελλάδος: 1992
* 1 Σούπερ Καπ: 1987
*3 Πρωταθλήματα Super League K-20: 2015, 2016, 2017

## Παραπομπές


## Πηγές
* Το προφίλ του Βασίλη Βούζα στο transfermarkt.co.uk
* Προπονητής στην Κ19 του Ολυμπιακού ανέλαβε ο Βούζας
*http://www.gazzetta.gr/football/superleague/article/1282140/voyzas-sto-gazzettagr-spoydaia-doyleia-ston-olympiako-eimai-etoimos-gia-ti-super-league

* http://arenafm.gr/podosfairo/aris/vouzas-tha-protagonistisei-aris-polytimoi-martines-kai-siopis/
* https://balla.com.cy/2018/09/29/eleytheros-o-voyzas/ 
* http://www.gazzetta.gr/football/champions-league/article/1170104/youth-league-olympiakos-gioyventoys-2-0
* http://www.acadimies.gr/site/article.php?aid=8353&cid=38
* https://www.contra.gr/Soccer/Hellas/olympiacos/gioyventoys-olympiakos-neoi.3122445.html 
* http://www.gazzetta.gr/football/article/801321/gia-3i-seri-hronia-o-olympiakos-sto-uefa-youth-league
* https://www.sport24.gr/football/omades/Olympiakos/prwtathlhtes-oi-neoi-toy-olympiakou.3475249.html
* https://www.football-academies.gr/protathlites-ellados-nei-tou-olybiakou-ta-panigyria-tis-k20-ke-dilosis-ton-protagoniston/
* http://www.gazzetta.gr/football/superleague/article/1173908/seminario-me-omiliti-ton-voyza-gia-tin-axiopoiisi-ton-neon-paikton-pic
* https://www.sport24.gr/football/omades/Olympiakos/ksekinhse-to-7o-epimorfwtiko-seminario-sxolwn.4880466.html
* https://www.iekalfa.gr/%CE%BF-%CF%80%CF%81%CE%BF%CF%80%CE%BF%CE%BD%CE%B7%CF%84%CE%AE%CF%82-%CF%84%CE%BF%CF%85-%CE%BF%CE%BB%CF%85%CE%BC%CF%80%CE%B9%CE%B1%CE%BA%CE%BF%CF%85-%CF%83-%CF%86-%CF%80-%CE%B2%CE%B1%CF%83%CE%AF%CE%BB/
*http://www.youngtalents.gr/%CE%B2%CE%BF%CF%8D%CE%B6%CE%B1%CF%82-%CF%80%CE%B1%CF%81%CE%AC%CF%83%CE%B7%CE%BC%CE%BF-%CE%BA%CE%B1%CE%B8%CE%B9%CE%AD%CF%81%CF%89%CF%83%CE%B7-%CE%B1%CE%BA%CE%B1%CE%B4%CE%B7%CE%BC%CE%AF%CE%B1%CF%82/
* 

Κατηγορία:Έλληνες ποδοσφαιριστές
Κατηγορία:Ποδοσφαιριστές Σούπερ Λιγκ Ελλάδας
Κατηγορία:Ποδοσφαιριστές Φούτμπολ Λιγκ (Ελλάδα)
Κατηγορία:Έλληνες προπονητές ποδοσφαίρου
Κατηγορία:Ποδοσφαιριστές Ολυμπιακού Πειραιώς
Κατηγορία:Ποδοσφαιριστές Προοδευτικής
Κατηγορία:Ποδοσφαιριστές Δόξας Δράμας
Κατηγορία:Ποδοσφαιριστές Ιωνικού Νίκαιας
Κατηγορία:Ποδοσφαιριστές Εδεσσαϊκού
Κατηγορία:Ποδοσφαιριστές Εθνικού Πειραιώς
Κατηγορία:Προπονητές ποδοσφαίρου Ατρόμητου Αθηνών
Κατηγορία:Προπονητές ποδοσφαίρου Αιγάλεω Α.Ο.
Κατηγορία:Προπονητές ποδοσφαίρου Ιωνικού Νίκαιας
Κατηγορία:Προπονητές ποδοσφαίρου Παναχαϊκής
Κατηγορία:Προπονητές ποδοσφαίρου Θρασύβουλου Φυλής
Κατηγορία:Προπονητές ποδοσφαίρου Λεβαδειακού
Κατηγορία:Προπονητές ποδοσφαίρου Ολυμπιακού Πειραιώς
Κατηγορία:Προπονητές ποδοσφαίρου Π.Σ. Καλαμάτας
Κατηγορία:Προπονητές ποδοσφαίρου Ολυμπιακού Βόλου
Κατηγορία:Προπονητές ποδοσφαίρου Ηροδότου Νέας Αλικαρνασσού
Κατηγορία:Προπονητές ποδοσφαίρου ΠΑΕΕΚ Κερύνειας